open-index/open-wikipedia-markdown huggingface dataset:
רצח אסתר הורגן

**רצח אסתר הורגן** הוא פיגוע טרור פלסטיני שאירע ביער אגדות הילדים בצפון השומרון ב־20 בדצמבר 2020 (ו' בטבת ה'תשפ"א), בו רצח מחבל את הורגן, כאשר רוצץ את גולגולתה, לאחר שיצאה לריצה מחוץ ליישוב מגוריה טל מנשה.

## רקע
אסתר הורגן בת 52, אם לשישה, התגוררה בטל מנשה שבצפון מערב השומרון. היא נולדה וגדלה בפריז, צרפת. בגיל 18 עלתה לבדה לישראל, גרה ב בירושלים ולמדה אמנות במכללת אמונה. היא הייתה ציירת, אמנית ויועצת זוגית.

### הפיגוע
בשעות הצהריים, ב-20 בדצמבר 2020, יצאה הורגן לריצה במקום מבודד יחסית בשמורת הטבע יער ריחן הסמוך למקום מגוריה. לאחר שעות אחדות בהן לא חזרה לביתה, המשפחה דיווחה למשטרה ולצה"ל והחלו חיפושים אחריה והיא הוגדרה כנעדרת. בסביבות השעה 01:00 בלילה היא נמצאה על ידי אחת מיחידות הסריקה של יחידת החילוץ שומרון-בקעה, ללא רוח חיים, כשגולגולתה מנותצת על סלע. על פרטי החקירה הוטל צו איסור פרסום.

ב-24 בדצמבר 2020 פורסם שנעצר חשוד ברצח, פלסטיני מהיישוב טורה אל-ע'רביה שבנפת ג'נין. החשוד גבר כבן 40, בעל עבר של פעילות חבלנית עוינת ללא שיוך לארגון טרור, קשר עצמו למעשה הרצח. יחד איתו נעצרו עוד כמה פלסטינים.

הרצח בוצע בצד הישראלי של גדר ההפרדה. הרוצח הסתנן מבעד לגדר, ואז ארב לקרבן יהודי, כדי לרוצחו., ואז הוא נתקל בהורגן ורצח אותה.

ב-27 באוקטובר 2021 הורשע המחבל מוחמד כבהא בעבירה של גרימת מוות בכוונה, עבירה המקבילה לרצח, ובשורת עבירות נוספות. במרץ 2022 נידון למאסר עולם, שלוש שנים נוספות, ותשלום פיצויים בהיקף של כ־3.5 מיליון שקל.

## בעקבות הפיגוע
250px|ממוזער|חיילי צה"ל הורסים את ביתו של המחבל, 10 בפברואר 2021
ב-25 בדצמבר 2020 מיפה צה"ל את בית החשוד לצורך בחינת האפשרות להריסת ביתו. ב-3 בפברואר 2021 דחה בג"ץ עתירה שהגיש "המוקד להגנת הפרט" נגד הריסת בית המחבל. ב-10 בפברואר 2021 הרס צה"ל את בית המחבל. במהלך פעילות צה"ל להריסת הבית התפתחו הפרות סדר אלימות, במסגרתן פלסטינים יידו אבנים לעבר הכוחות, שהגיבו באמצעים לפיזור הפגנות.

### הנצחה
סמוך לט"ו בשבט שלאחר הרצח יזמה תנועת "אם תרצו" נטיעת מאות שתילי עצי זית סמוך ליישוב ריחן, לזכר אסתר הורגן.

משפחתה של אסתר יזמה מימון המונים, בו נתרמו למעלה ממיליון ש"ח, כדי להקים באזור הרצח פארק שישולב בטבע ויקרא "פארק אסתר".

כשבוע לאחר הרצח פורסם ברשתות החברתיות קליפ לזכרה של אסתר, ובו גרסה מוזיקלית מחודשת לשיר "לי ולך". השיר, שנכתב על ידי דידי מנוסי והולחן על ידי יוחנן זראי, בוצע יחד עם בית נוסף שנכתב על ידי אביגיל עמר עוזיאל לאחר הרצח.

ב-10 ביוני 2021 פורסם ברשתות החברתיות הסרט הדוקומנטרי הקצר "בחזרה אל היער", אשר הופק בעקבות הפיגוע. בשנת 2021 הוכרז מרוץ לזכרה של אסתר - "מרוץ הצפון בשומרון" והוא מתקיים מדי שנה ביער שבו נרצחה.

ב-2024 החלה הקמת שכונה לזכרה של אסתר ביישוב בו התגוררה טל מנשה, בשם נווה אסתר העתידה לקלוט 140 יחידות דיור.

## קישורים חיצוניים
* 

## הערות שוליים

הורגן אסתר
הורגן אסתר
קטגוריה:חללי טרור בישראל לפי אירועי רצח
קטגוריה:יער ריחן
קטגוריה:גוש יישובי שקד
קטגוריה:צפון השומרון
קטגוריה:2020 בישראל
קטגוריה:חיננית
הורגן, אסתר
קטגוריה:פיגועי יידוי אבנים
Black Hole Sun

**Black Hole Sun** (בתרגום: **שמש החור השחור**) הוא שיר של להקת הגראנג' והרוק האמריקאית סאונדגארדן. השיר הוא השביעי באלבום הרביעי והמצליח ביותר של הלהקה Superunknown, שיצא חודשיים לפני כן. השיר הוא הסינגל השלישי מתוך האלבום, ונחשב לשיר הפופולרי ביותר מהאלבום והשיר הכי פופולרי ומזוהה של הלהקה אי פעם. הוא כיכב בראש מצעד שירי הרוק המיינסטרימים בארצות הברית של המגזין הנחשב בילבורד במשך שבעה שבועות, ובנוסף הגיע לטופ 10 של מצעדי המוזיקה באוסטרליה, קנדה, צרפת ואירלנד. השיר נכלל גם באוספי הלהיטים של הלהקה "A-Sides" (שיצא ב-1997) ו-"Telephantasm" (שיצא ב-2010).

## מקור והקלטה
"Black Hole Sun" נכתב והולחן על ידי סולן הלהקה כריס קורנל. ב-2014 קורנל הסביר את מקור השיר במגזין "Uncut":
.

קורנל העיד כי לקח לו בערך רבע שעה לכתוב את השיר. הוא השתמש בגיטרה של Gretsch. וטען כי "כתבתי את השיר במחשבה שהלהקה לא תאהב את זה – ולאחר מכן זה הפך ללהיט של הקיץ". השיר בוצע בכיוון דרופ די שאפיינו כמה משירי הלהקה בתקופה זו.

מבחינה מוזיקלית השיר מוגדר כשיר מהז'אנרים: גראנג', רוק פסיכדלי, רוק אלטרנטיבי והארד רוק. מילות השיר על פי כותבם קורנל הם "נוף מחלום סוריאליסטי ומוזר". בנוסף אמר ש"מילות הפזמון חוזרות על עצמן וקלות לזיכרון".

## וידאו קליפ
השיר לווה בווידאו קליפ סוריאליסטי-אפוקליפטי מפורסם שנעשה בידי הבמאי הבריטי הווארד גרינהול והופק על ידי מייגן הוליסטר. הצילומים נעשו על ידי איוואן בארטוש, וכולל עבודות עריכה במספר אולפנים ואפקטים מתקדמים יחסית לאותה התקופה.

בקליפ עצמו רואים שכונת פרברים, בו מוצגים תושביה המוזרים, בעלי הבעות פנים קומיות ומוגזמות. השכונה נשאבת על ידי השמש העולה הגדולה, שהופכת אט-אט עם התקדמות השיר, לחור שחור שבולע את השכונה עם סיום השיר. כמו כן לצד המחזה הסוריאליסטי הלהקה מנגנת את השיר במקום שנראה כמו שדה פתוח. בקליפ נראה סולן הלהקה קורנל לובש שרשרת מזלג שניתנה לו על ידי סולן להקת בליינד מלון שאנון הון.

בראיון וידאו-צ'אט שערכה הלהקה טענה הלהקה כי הקליפ היה רעיון הבמאי בלבד ושהם נתנו לו לעשות ככל העולה על רוחו, אך הם היו מרוצים מהתוצאה הסופית לאחר שראו אותו.

הקליפ שוחרר ביוני 1994, ולאחר מספר שבועות ב-MTV שוחררה גרסה משופרת שכללה יותר אפקטים חזותיים מהקליפ המקורי, ואת החור השחור שנוצר באמצעות גרפיקת מחשב מתקדמת. הקליפ הפך ללהיט ב-MTV וקיבל את פרס וידאו קליפ הטוב ביותר לז'אנר מטאל/הארד רוק, בטקס פרסי ה-MTV מיוזיק וידאוס. שנה לאחר מכן יצא וידאו-קליפ אלטרנטיבי והוא גם זכה בפרס קליאו לווידאו קליפ הטוב ביותר לשנת 1995. כמו כן יצא בתקליטור מולטימדיה "Alive in the Superunknown".

## רשימת רצועות
לסינגל יצאו בסך הכל כ-29 גרסאות עם שירים שונים שהתלוו ל־Black Hole Sun.
הגרסה המקורית כללה את השירים:
# "Black Hole Sun" (קורנל)
# "Jesus Christ Pose (Live)" (מאט קמרון, קורנל, בן שפרד, קים ת'איל)
# "Beyond The Wheel (Live)" (קורנל)

## קישורים חיצוניים

קטגוריה:שירי סאונדגארדן
קטגוריה:שירים באנגלית
קטגוריה:בלדות משנות ה-1990
קטגוריה:שירי גראנג'
קטגוריה:סינגלים שהגיעו למקום הראשון באיסלנד
קטגוריה:זוכי פרס הווידאו קליפים של MTV: קליפים
קטגוריה:שירי זהב בממלכה המאוחדת
קטגוריה:וידאו קליפים שבוימו על ידי הווארד גרינהול
האקדמיה למדעים של קליפורניה

**האקדמיה למדעים של קליפורניה** (באנגלית: **California Academy of Sciences**) היא מכון מחקר ומוזיאון להיסטוריה של הטבע בסן פרנסיסקו, קליפורניה. הוא בין המוזיאונים הגדולים ביותר להיסטוריה של הטבע בעולם, המאכלס למעלה מ-46 מיליון דגימות. האקדמיה החלה את דרכה בשנת 1853 והיא ממוקמת בפארק גולדן גייט בסן פרנסיסקו.

## ממשל
האקדמיה למדעים בקליפורניה, המוזיאון הוותיק ביותר בקליפורניה ומוסד המחקר למדעי הטבע, מנוהלת על ידי ארבעים ואחת חברי מועצת הנאמנים המועמדים ונבחרים על ידי חברי האקדמיה למדעים בקליפורניה.

### המכון למדע וקיימות המגוון הביולוגי (IBSS)
מלבד תפקידה כמקור לחינוך מדעי לציבור הרחב באמצעות המוזיאון שלה, האקדמיה למדעים בקליפורניה מפעילה גם את המכון למדע המגוון הביולוגי וקיימות (IBSS) כזרוע המחקר שלה, ומבצעת מחקר בתחומי הטקסונומיה, הפילוגנטיקה והמגוון הביולוגי. אף על פי שהיבט אחד של ה-IBSS זמין לתצוגה של פטרוני המוזיאון בתערוכת "מעבדת הפרויקטים" המדעית, רוב המחקר מתרחש במעבדות ובמתקנים "מאחורי הקלעים" ולא נגיש לצפייה לציבור הרחב. למעשה, ללא ידיעת רוב הפטרונים, מתקני המחקר והניהול תופסים כמעט 50% מהמבנה הפיזי של האקדמיה.

## חינוך ציבורי
עיקר התצוגות הוא בתחום ידיעת הטבע. בין התצוגות העיקריות של המוזיאון נכללות:
* **מוזיאון היסטוריית הטבע של קימבול** - כולל בדרך כלל את כל המוזיאון מחוץ לפלנטריום, יערות הגשם והאקווריום, וכולל את אולם אפריקה (התערוכה הוותיקה ביותר של האקדמיה), האגף המזרחי (הכולל מטוטלת פוקו, תערוכה זו מוצגת כבר משנת 2008, לפני השיפוץ שעברה האקדמיה), האגף המערבי (שכיום מאכלס מספר תערוכות גיאופיזיות), וכן כמה תערוכות קטנות יותר הפזורות ברחבי בניין האקדמיה.
* **פלנטריום מוריסון** - כולל כיפת פלנטריום דיגיטלית לחלוטין שגובהה 27.5 מטרים עם מסך בקוטר 23 מטרים.
* **יערות הגשם של העולם** - תערוכת יערות גשם סגורה בכיפת זכוכית בגודל 90 מטרים.
* **אקווריום סטיינהרט** - כולל תערוכות של שונית אלמוגים, בריכת גאות, ובתי גידול, כמו גם מושבה של פינגווינים אפריקאים.

מלבד תוכניות המוזיאונים שלה, האקדמיה למדעים בקליפורניה מציעה תוכניות הסברה חינוכיות וקהילתיות רבות לציבור הרחב.

## מחקר
מדעני האקדמיה, תחת מכון האקדמיה למדע וקיימות המגוון הביולוגי, עורכים מחקר שיטתי ושימור בכמה תחומים שונים, כולל אנתרופולוגיה, ביולוגיה ימית, בוטניקה, אנטומולוגיה, הרפטולוגיה, איתיולוגיה, זואולוגיה, יונקים, אורניטולוגיה, גאולוגיה, ופליאונטולוגיה. כמו כן, יש דגש חזק על דאגות סביבתיות, כאשר כל המחלקות השונות משתפות פעולה באופן הדוק כדי להתמקד בביולוגיה שיטתית ובמגוון הביולוגי. חוקרי האקדמיה חוקרים את החיים ברחבי העולם: משלחת שיצאה בשנת 2011 לפיליפינים גילתה כ-300 מינים חדשים למדע. האקדמיה מפרסמת את כתב העת Proceedings of the Academy of Sciences של קליפורניה, וכן מאמרים מזדמנים, זיכרונות ופרסומים מיוחדים.

## בתרבות
* האקדמיה למדעים של קליפורניה מופיעה בסדרת הטלוויזיה הדוקומנטרית "" המשודרת בערוץ דיסקברי וב. הפרק "האקדמיה למדעים של קליפורניה" שודר ב-8 בנובמבר 2006 כחלק מעונה 5.

## קישורים חיצוניים

* 

* 

## הערות שוליים

קטגוריה:קליפורניה: אוניברסיטאות ומכללות
פכתיכא

**פכתיכא** (בדארי/פשטו: **پکتیکا**) הוא אחד מתוך 34 מחוזות אפגניסטן. המחוז ממוקם בדרום אפגניסטן והוא גובל במחוזות זאבול מדרום-מערב, ע'זני ממערב וצפון, ופכתיא וח'וסת מצפון. כמו כן המחוז גובל בגבול בינלאומי עם הרפובליקה האסלאמית של פקיסטן. שטחו של המחוז 19,482 קילומטר רבוע ואוכלוסייתו מונה 434,742 איש נכון לשנת 2015.

## גאוגרפיה
מבחינת הטופוגרפיה של המחוז, גבעות שינקאי היוצאות מרכס הרי הינדו-כוש עוברות מצפון למרכז פכתיכא; רכס טובא קקר עובר לאורך הגבול עם פקיסטן והדרום ודרום מערב המחוז עשוי ברובו ממישורים צחים. ישנה כמות גבוהה של גשמים בנפות דרום המחוז המטופחים לסירוגין שמשמשות בתור מרכז החקלאות המחוזי, צפון המחוז ומרכזו הרריים ברובם וישנה אוכלוסייה נוודית המתגוררת בהם. ישנם יערות טבעיים ועבים בנפת זירוק, ניקה, גאיאן וברמל. יערות אלו לא עברו גזם מרכזי לשימוש האוכלוסייה האזרחית ולכן השתמרו זמן רב.

## אוכלוסייה
החלוקה האתנית/עדתית של תושבי מחוז פכתיכא מורכבת בעיקר מפשטונים, טג'יקים, ערבים, פשאי ועוד קבוצות מיעוט שונות. בפכתיכא יש מעל 1,200 פרויקטים ותשתיות לאומיות של סיוע מחוזי בעלות צפויה של מעל 10 מיליון דולר אמריקני לפיתוח המחוז. רוב העבודות במחוז מתבססות על חקלאות, הגידולים המרכזים המפותחים במחוז הם: חיטה, תירס, תרד, ואורז. מתוך המשק החי יש בעיקר כבשים, פרות, עזים.

## ביטחון
השפעת הטליבאן גבוהה במחוז פכתיכא עקב הקירוב למחוז זאבול הבלתי יציב. קרבתו של המחוז אל הבירה קאבול הביא להעלאת הכוחות של צבא אפגניסטן וכוח הסיוע הביטחוני הבינלאומי במחוז. דווח גם על פעילויות של קבוצות מורדים נפרדות מהטליבאן. 11 מנפות המחוז מסווגות כמחולקות בין הממשלה האפגנית לכוחות שונים, ארבע נפות נמצאות בשליטה מלאה של הממשלה, וארבע בשליטת הטליבאן.

92 תקריות הקשורות למורדים דווחו בתקופת ינואר 2018 - פברואר 2019 (ממוצע של 1.5 אירועים בשבוע). דוגמאות לתקריות כוללות כמה אירועי ביטחון במהלך הבחירות לפרלמנט ותקיפות אוויריות שבוצעו על ידי כוחות הביטחון האפגניים והאמריקנים נגד החמושים, שגרמו גם לאבידות אזרחיות. היו בנוסף לכך אירועי פיצוץ של מטעני חבלה באזורים מאוכלסים.

תועדו 150 נפגעים אזרחיים (67 הרוגים ו-83 פצועים) בשנת 2018, המייצגים 20 קורבנות אזרחיים לכל 100,000 תושבים. זו ירידה של 6% בהשוואה לשנת 2017. הגורמים העיקריים לנפגעים אזרחיים היו מטעני נפץ, ואחריהם רצח ממוקד ופיגועים מעל פני השטח באזורים מאוכלסים. בתקופה שבין 1 בינואר 2018 - 28 בפברואר 2019, 445 אנשים נעקרו ממחוז פכתיכא. השפעה נוספת על האוכלוסייה האזרחית כוללת, למשל, את סגירת הכביש המהיר ע'נזי-פכתיכא למשך חצי שנה, וכן סגירת בתי ספר עקב עימותים בין כוחות הביטחון למורדים חמושים.

## חלוקה מנהלית
ממוזער|מפת נפות פכתיכא
מחוזות אפגניסטן מחולקות ליחידות שלטוניות בשם "נפות", להלן הנפות של מחוז פכתיכא ואוכלוסייתן.
* ברמל - 88,028
* דילה - 50,203
* גאיאן - 42,495
* גומאל - 64,275
* ג'אנקהל - 35,251
* קאריקוט - 38,024
* מטה ח'אן - 19,758
* ניקה - 15,103
* אומנה - 15,103
* סאר האוזה - 36,236
* סורובי - 48,291
* שרנה - 54,416
* טרווה - 15,332
* אורגון - 89,718
* ואזקאווה - 50,818
* וור מאמאי - 30,135
* יהאיקל - 30,161
* יוסופקל - 32,648
* זירוק - 45,190

## ראו גם
* טליבאן
* הינדו-כוש

## קישורים חיצוניים

* פכתיכא - EASO
* פכתיכא - תוכנית ללימוד תרבות ומאבקים

קטגוריה:אפגניסטן: מחוזות
איגוד מבקרי הקולנוע של לוס אנג'לס

**איגוד מבקרי הקולנוע של לוס אנג'לס** (**LAFCA**) הוא ארגון מבקרי קולנוע אמריקאי שנוסד בשנת 1975. חבריה כוללים מבקרי קולנוע מגופי תקשורת מודפסים ואלקטרוניים המבוססים בלוס אנג'לס. בדצמבר של כל שנה, הארגון מעניק את **פרסי איגוד מבקרי הקולנוע של לוס אנג'לס**, ומכבד את חברי תעשיית הקולנוע שהצטיינו בתחומם במהלך השנה החולפת. פרסים אלה מוענקים בכל חודש ינואר.

## זוכי הפרס

## קישורים חיצוניים
* 

* 

## הערות שוליים

קטגוריה:לוס אנג'לס: תרבות
קטגוריה:איגודי מבקרי קולנוע אמריקאיים
קטגוריה:דרום קליפורניה: קולנוע
קטגוריה:ארצות הברית: ארגונים
*
*
אמלי בנזינגר

**אמלי בנזינגר** (בגרמנית: **Amalie Bensinger**; 28 במרץ 1809 – 16 בנובמבר 1889) הייתה ציירת גרמנית.

## ביוגרפיה ויצירה
אמלי בנזינגר באה ממשפחת סוחרים ותיקה ממנהיים. אביה היה בן האמונה הקתולית ועבד כעורך דין בבית המשפט, האם השתייכה לעדה הפרוטסטנטית וכך גידלה גם את בתה.

משנת 1835 למדה באקדמיה לאמנות בדיסלדורף, שם למדה שיעורים פרטיים אצל יוליוס הובנר, ומשנת 1839 אצל קרל פרדיננד זון ווילהלם פרידריך שדו. לאחר לימודים נוספים במנהיים ובקרלסרוהה, נסעה לאיטליה בשנת 1851, שהתה בפירנצה ומשנת 1852 ברומא.

שם התיידדה עם יוזף ויקטור פון שפל ושימשה מודל לדמות מינורית ביצירתו הראשונה, "טרומפטר פון סאקינגן", שהיה פופולרי מאוד והפך לבסיס לאופרה של ויקטור נסלר וב -1907 לסרט אילם מאת פרנץ פורטן. היא הייתה גם ההשראה לסצנה מהרומן הקצר שלו "אקקהרד".

ברומא השתייכו שניהם לחוג החברים הקרוב ביותר סביב אדוארד פון אנגרת (1818–1897) ואשתו האיטלקית.

אמלי בנזינגר באה במגע גם עם תנועת הנצרתיים שחיו כאן והתלהבה מציורם בעל המניע הדתי. במיוחד מפטר פון קורנליוס (1783–1867) ויוהאן פרידריך אוברבק (1789–1869) שהשפיעו עליה השפעה אמנותית, וכתוצאה מכך פנתה יותר ויותר לציור דתי. הנצרתיים חיו בתחילה כאחוות אמנים במנזר הרומי ואמלי בנזינגר חלמה להקים קהילת אמנים עם מוטיבציה דתית דומה לנשים.
ממוזער|248x248 פיקסלים|אמלי בנזינגר, אישה רומאית
משנת 1857 שהתה בנזינגר במינכן. בשנת 1860 היא הפכה מפרוטסטנטית לקתולית בכנסיית מנזר ליכטנטל ליד באדן-באדן. על פי עדות עצמית, על ידי הזמנת ציור מזבח המתאר את "השינוי של ישו" עבור כנסיית הקהילה הקדושה פטרוס ופול בלהר. היא עסקה בנושאים מקראיים ובסיפורי הדת באופן יסודי, עד שלבסוף הגיעה לאמונה הקתולית.

אמלי בנזינגר באה במגע עם ציירי הכנסיות פטר לנץ (1832–1928, (לימים האב דסידיאר לנץ) ויקוב ווגר (1829–1892; לימים האב גבריאל ווגר), שפיתחו סגנון ציור ספציפי משלהם על פי הסגנון הנצרתיים.

בשנת 1864 החלה בפרויקט גדול - "מנזר אמנות" שיועד במקור לרומא, אך בגלל ידידותה עם קתרינה פון הוהנצולרן-זיגמרינגן, עבודותיה הוצבו בארצ'ביי ביורון .

היא עדיין התמסרה לרעיון שלה לקהילה נזירית לאמנים, ועברה לאיי רייכנאו ורכשה את "שלוסלה", בית אחוזה שהתכוונה להפוך לסניף נשי של הארכאבי. פרסקו (שכעת אבד) צויר על החזית על ידי ווגר, אך מעט מאוד מהפרויקט הושלם והחלום מעולם לא מומש. היא נשארה ברייכנאו, ליד מנזר מיטלזל, וציירה יצירות דתיות ומתה שם בגיל שמונים. את קברה עיטרה דמותו של פירמין הקדוש.

## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1809
קטגוריה:גרמנים שנולדו ב-1809
קטגוריה:נפטרות ב-1889
קטגוריה:גרמנים שנפטרו ב-1889
חי גאליס

**חי גאליס** (נולד ב-5 בינואר 1976) הוא מנכ"ל חברת ביג מרכזי קניות.

## ביוגרפיה
גאליס נולד בתל אביב ולמד בגימנסיה הרצליה. שירת בצה"ל כלוחם ומפקד ביחידת מודיעין מטרות. בגיל 21 קיבל מעופר שחטר, מנכ"ל חברת ניהול הקניונים אריאל פרומול, הצעה להצטרף לחברה ולנהל את מרכז "שופינג" ברמת גן. משם עבר לדיזנגוף סנטר ועבד כסגן מנהל תפעול ומנהל פרויקטים, ובין השאר ייסד את שוק האוכל.

היה מנהל פרויקטים בקבוצת ברן. משם עבר לביג מרכזי קניות, כשזו מנתה ארבעה מרכזים. עם הצטרפותו של איתן בר זאב לקבוצה, בשנת 2004, מונה גאליס למנהל המרכזים. בתחילת 2009 מונה לסמנכ"ל ניהול ותפעול. בשנת 2017 מונה למנכ"ל הקבוצה.

בתחילת נובמבר 2020, לאחר שקבינט הקורונה הכריז על פתיחת חנויות הרחוב, הוציא גאליס מכתב לשוכרים בו קרא להם לפתוח את החנויות במרכזים הפתוחים בערים הירוקות. הדבר הוביל לפתיחה המרכזים והוביל גם רשתות אחרות לפתוח את שעריהן.

ב-20 בדצמבר 2021 בית המשפט המחוזי בלוד דחה את תביעתה של חברת ביג כנגד כידן דהרי וירון אביב אודות מתחם ישפרו במודיעין, בפסיקתו ציין השופט כי חברת ביג נהגה בחוסר תום לב בהליך, וחייב אותה לפצות את דהרי ואדיב בהוצאות משפט בסך 100,000 ש"ח.

לאחר שפורסמה הכוונה להביא להצבעה בקריאה ראשונה בכנסת הצעת חוק לצמצום עילת הסבירות אמר גאליס כי אם וההצעה תעבור הוא ישבית את מרכזי רשת ביג ב-11 ביולי. בתגובה הודיעו מספר רשתות שמחזיקות בשטחי מסחר במרכזי ביג, בהן רמי לוי שיווק השקמה, שופרסל, קרפור, בריל, אופטיקה הלפרין, ועידן 2000 כי הם יפתחו את חנויותיהן ב-11 ביולי על אף הודעתה של רשת ביג.

### חיים אישיים
גאליס הוא בוגר תואר ראשון ותואר שני במנהל עסקים מהקריה האקדמית אונו.

גאליס התחתן עם אפרת (לבית דהאן) ב-2002. להם שלושה ילדים והם מתגוררים בתל אביב.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי גימנסיה הרצליה
קטגוריה:תל אביב-יפו: אישים
קטגוריה:ישראלים שנולדו ב-1976
השבוי מזנדה (סרט, 1937)

**השבוי מזנדה** (באנגלית: **The Prisoner of Zenda**) הוא סרט הרפתקאות אמריקאי משנת 1937 בבימויו של ג'ון קרומוול, עם רונלד קולמן וריימונד מאסי בתפקידים הראשיים.

התסריט מבוסס על הרומן "השבוי מזנדה" מאת אנתוני הופ  (1896) שהוא הראשון מתוך הטרילוגיה שלו שמתרחשת במדינה דמיונית בשם רוריטניה.

הספר עובד לתיאטרון, לקולנוע ולטלוויזיה. הופקו שלושה סרטים אילמים (1912, 1915, 1922), סרטים מדברים (1937, 1952, 1979) וסרטי טלוויזיה (1961, 1984). הגרסה המוצלחת ביותר היא מ-1937.

העלילה היא על הדמיון המוחלט של רודולף ראסנדייל לרודולף החמישי מלך רוריטניה, שמסבך אותו בהרפתקה מרתקת. רונלד קולמן משחק בתפקיד כפול של ראסנדייל והמלך רודולף. בסרט לא מוזכר שם המדינה.

בשנת 1991 נבחר הסרט לשימור בארכיון הסרטים הלאומי של ארצות הברית שבספריית הקונגרס "על חשיבותו מבחינה תרבותית, היסטורית ואסתטית".

## תקציר העלילה
רודולף ראנסדייל (רונלד קולמן), מגיע מאנגליה למדינה קטנה באירופה כדי לנוח ולדוג. ברדתו מהרכבת הוא מתפלא שהאנשים מסתכלים עליו בהפתעה ובתימהון. הוא פוגש ביער את קולונל זאפט (סי. אוברי סמית) וקפטן טרלנהיים (דייוויד ניבן) שמלווים את המלך רודולף החמישי (רונלד קולמן) שעומד להיות מוכתר למחרת. כולם משתאים מהדמיון המפתיע בין שניהם ומתברר שיש להם אבות קדומים משותפים.

לרודולף יש חצי אח בשם מייקל (ריימונד מאסי) שלא נבחר להיות מלך כי אמו אינה בת אצולה. מייקל מחליט למנוע את ההכתרה. הוא שולח לאחיו בקבוק יין עם תרופות הרדמה בתקווה שלא יתעורר להכתרה ואז הוא יוכתר במקומו.

זאפט וטרלנהיים מגלים את מזימתו של מייקל כאשר רודולף לא מתעורר בבוקר. כדי למנוע ממייקל את תוכניתו להפוך למלך, הם מציעים לראנסדייל להופיע להכתרה בתור רודולף והוא מסכים.

בטקס ההכתרה המפואר נדהמים מייקל ועוזרו רופרט (דאגלס פיירבנקס הבן) מהופעתו של "רודולף". "רודולף" מופגש בטקס עם ארוסתו, הנסיכה פלאביה (מדלין קארול) שאינה מבחינה בשינוי שנעשה, אבל שמה לב לשינוי לטובה ביחסו של "רודולף" אליה: קודם הוא היה קצר רוח, עצבני ומזלזל, וכעת הוא עדין וטוב מזג. שניהם מתאהבים.

בינתיים מגלה רופרט את רודולף הישן וכולא אותו בטירת זנדה. הוא מציע לראנסדייל כי יחסל את המלך והם יתחלקו בממלכה, ראנסדייל מסרב.

על מנת לחזק את שלטונו מתעתד מייקל לשאת את הנסיכה פלאביה. זה מרגיז את פילגשו של מייקל, אנטואנט (מרי אסטור), ששונאת את רופרט ושולחת שליח לראסנדייל שמוסר פרטים על המלך השבוי, כדי לסכל את תוכניתו של מייקל.

הטירה מוקפת בחפיר מלא מים. ועליו גשר צונח. ראנסדייל יוצא לשם עם קבוצת חיילים, קופץ למים ומצליח לעלות לטירה בעזרתה של אנטואנט. בינתיים מתחיל רופרט עם אנטואנט; מייקל רואה אותו, ובתמורה רופרט הורג אותו. ראנסדייל מתגבר על שני שומרים ולבסוף מתפתח דו-קרב בינו לרופרט, שבסופו נכנע רופרט נכנע וקופץ למים. ראנסדייל מוריד את הגשר, החיילים פורצים והמלך משוחרר זמן קצר לפני שהיה אמור להיות מוצא להורג.

ראנסדייל חוזר לנסיכה פלאביה ומציע לה לעבור איתו לאנגליה אך היא מסרבת מפני שמולדתה חשובה לה יותר.

## צוות השחקנים

## פרסים
* מועמדות לפרס אוסקר לעיצוב ההפקה הטוב ביותר.
* מועמדות לפרס אוסקר לפסקול המקורי הטוב ביותר.

## קישורים חיצוניים

* 
* השבוי מזנדה 1937, באתר TCM
* הקרב בין רופרט לראנסדייל, באתר יוטיוב
* סצנת הפרידה, באתר יוטיוב

קטגוריה:סרטי הרפתקאות אמריקאיים
קטגוריה:סרטי יונייטד ארטיסטס
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטים אמריקאיים משנת 1937
קטגוריה:סרטי דרמה רומנטית אמריקאיים
יעקב שטיינהרדט (רב)

הרב **יעקב שטיינהרדט** (בהונגרית: **Steinhardt Jakab**; מאקו, 17 בדצמבר 1818 – ארד, 2 בפברואר 1885) היה רב הונגרי.

## ביוגרפיה
יעקב שטיינהרדט היה תלמידו של הרב אלעזר אולמן ממאקו ואחר כך של החתם סופר בברטיסלאבה (בהונגרית: פוז'ון; אז מקום מושבה של האספה הלאומית ההונגרית, למעשה בירת הונגריה). במהלך מושב הפרלמנט שם בשנת 1843 הוא ערך מאמר ליתוגרפי שכותרתו ששמו היה "המבשר" (Hírnök). לאחר מותו של הרב אהרן חורין (1844) הוא הפך לרב הראשי של העיר ארד. הוא כיהן בתפקיד זה בארד 40 שנה (1844–1885). בשנת 1868, בקונגרס הכללי של יהודי הונגריה הוא היה ממנהיגי המפלגה הפרוגרסיבית. בשנת 1877 היה חבר מייסד של בית המדרש לרבנים בבודפשט והיה חבר בוועדת הניהול של בית המדרש עד 1885.

## חייו הפרטיים
בשנת 1843 נשא את רוזליה לפלר.

## דרשותיו
* דרשה שנשא בחנוכת בית הכנסת של באיה שזה עתה נבנה מחדש בעיר באיה ( ארד, 1845)
* Auftrittspredigt (ארד, 1845)
* דרשה בהונגרית ביום הולדתו של המלך (ארד, 1845)
* דרשה שנשא בבית הכנסת של ארד ב-29 באוגוסט 1846. לרגל ביטול מס הסובלנות שהוטל עד אז על היהודים ההונגרים ובוטל על פי כתב מלכותי.
* Predigt zur Feier der glückl. Geneung Franz Josef I.... in der Synagoge zu Nagy-Várad (1853)
* Rede am Sarge des seligen Herrn Friedrich Gross (1858)
* Rede (1860)
* לרגל השעיית ההגבלות. נאום הזיכרון שלו על לאופולד לעף רבה של העיר סגד

## לקריאה נוספת
* הלקסיקון הגדול של פאלאס , אנציקלופדיה של כל הידע, פאלאס-רוואי, 1893–1904.

## קישורים חיצוניים
* לקסיקון יהודי הונגרי
* יוזף סיניאי: חייהם ויצירותיהם של סופרים הונגרים
* 

## הערות שוליים

קטגוריה:רבנים הונגרים
קטגוריה:תלמידי החתם סופר
קטגוריה:בודפשט: רבנים
קטגוריה:סגל בית המדרש לרבנים בבודפשט
קטגוריה:מאקו (עיר): אישים
קטגוריה:הונגרים שנולדו ב-1818
קטגוריה:נפטרים ב-1885
ביינהקוס

**ביינהקוס** (שם מדעי: *Bannykus*) הוא סוג של דינוזאור ממשפחת האלברזאוריים מתקופת הקרטיקון התחתון ממונגוליה הפנימית, סין. הוא כולל מין אחד, *Bannykus wulatensis*. הוא גדול ביחס לאלברזאור עם משקל מוערך של 24 ק"ג על בסיס היקף הירך.

## גילוי
ההלוטיפ (המאובן שלפיו הוגדר הטקסון) הוא IVPP V25026, שלד חלקי ולא שלם. הוא התגלה בשנת 2012, כאשר שרידיו הוצגו ביפן בשם הלא רשמי "Wulatesaurus". הוא קיבל את השם המדעי *Bannykus wulatensis* בשנת 2018; שמו הגנרי מגיע מהמילה המנדרינית *"Ban"* שמשמעותה חצי, והמילה היוונית "onyx", שמשמעותה טופר. הכוונה היא למאפייני המעבר הנראים בתרופוד זה.

## קישורים חיצוניים

## הערות שוליים

קטגוריה:מאובני טקסונים שתוארו ב-2018
קטגוריה:דינוזאורים שחיו בקרטיקון תחתון באסיה
אליס צ'אפל

**אליס צ'אפל** (באנגלית: **Ellise Chappell**; נולדה ב-21 במרץ 1992) היא שחקנית אנגלייה. היא ידועה בעיקר מהופעתה בתפקיד מורוונה צ'ינוות' בסדרת הטלוויזיה "פולדארק", ובתפקיד ג'ניפר סטריינג' בסרט הטלוויזיה "The Last Dragonslayer".

## ביוגרפיה
צ'אפל נולדה וגדלה בווריקשייר. היא למדה בבית הספר לבנות "The King's High School for Girls" בווריק. אחרי סיום הלימודים בתיכון נסתה להתקבל לאקדמיה המלכותית לאמנות הדרמה ולבית הספר גילדהול למוזיקה ודרמה, אבל לא התקבלה בשניהם. במקום זה התחילה ללמוד ספרות אנגלית באוניברסיטת שפילד. בהמשך עברה ללמוד דרמה באוניברסיטת אקסטר, וסיימה את התואר בשנת 2014. צ'אפל למדה במשך תשעה חודשים משחק, ואחר כך עברה לגור בלונדון. שם הצטרפה לתיאטרון הלאומי לנוער והופיעה בווסט אנד.

ב-2015 הייתה צ'אפל חברה בתיאטרון הרפרטוארי לנוער, וכיכבה במחזות "אנקת גבהים" מאת אמילי ברונטה, "הסוחר מוונציה" מאת ויליאם שייקספיר, וב-"Consensual" מאת איוואן פלייסי. 

ב-2016 שיחקה בתפקיד ראשי בתור ג'ניפר סטריינג', נערה שמגלה שיעודה הוא להיות מחסלת דרקונים בסדרת הטלוויזיה "The Last Dragonslayer" של רשת Sky TV. עוד באותה שנה השתתפה בסדרה "דם חדש" מאת אנתוני הורוביץ בתפקיד ונדי רוברטס. 

צ'אפל שיחקה בתפקיד קבוע בסדרה "פולדארק" החל מהעונה השלישית, וגילמה את מורוונה צ'ינוות', בת דודתה של אליזבת, והאומנת של ג'פרסי צ'ארלס, בנם של פרנסיס ואליזבת'. מורוונה מתחתנת בעל כורחה לכומר מושחת ועוברת אונס, ולאחר מכן מנסה לפתוח את ליבה בשנית.

ב-2019 שיחקה בתפקיד לוסי בסרט "יסטרדיי". 

ב-2020 הופיעה בסדרה "ולאנדר הצעיר" של נטפליקס.. שם שיחקה בתפקיד ראשי בתור מונה, בת הזוג של שוטר מתחיל, ומנהלת בית מחסה למהגרים. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת אקסטר
קטגוריה:אנגליות שנולדו ב-1992
פר (פרעה)

**פר** היה שליט מצרי במצרים העליונה בתקופה הקדם-שושלתית, בסביבות שנת 3250 לפנה"ס, והוא כלול בקבוצת השליטים הקדומים שקיומם מוטל בספק.

## כינויו
הכינוי "פר" לקוח מסימן פר המופיעה בשמו של השליט, שעדיין אין הסכמה על הגייתה. השם מוכר בעיקר מלוחות שנהב שנמצאו בקבר המכונה U-j באום אל געב ומתחריט בסלע מגבל ג'אוטי (הר באזור המדבר בין נקאדה לאבידוס, מערבית לתבי).

## זיהויו
האגיפטולוג גינטר דרייר הסיק את קיומו מחריטות על פסל של האל מין שהוא פענח כשמות שליטים. הוא גם שיער שכלי קבורה שנמצאו בקבר U-j, קברו של המלך עקרב הראשון, הגיעו מאזור בשליטתו של "פר", מאחר שסמלי הפר הופיעו עליהם. לממצאים אלו נוסף ב-1995 תחריט הסלע בגבל ג'אוטי שמציג ניצחון צבאי, ואת הסימנים בו ניתן לפרש כניצחון של המלך עקרב הראשון על המלך פר. ייתכן שהעימות בין השניים היה חלק מההמאבק הכללי לריכוז הכוח במצרים הפרהיסטורית, ובמסגרתו המלך עקרב הראשון מתיניס כבש את נקאדה שהייתה בשליטתו של המלך פר. 

## ביקורת על הזיהוי
אלו המבקרים את זיהוי הסימן "פר" כשם של מלך מציינים שנהוג היה לצרף לשמות מלכים בתקופה הטרום שושלתית את ציור הבז של הורוס או פרח מוזהב, אולם הסימן "פר" אף פעם אינו מלווה באף אחד מהמזהים הללו. המומחה לכתבים לודוויג מ. לורנץ, והאגיפטולוג יוכם קאהל גם מוסיפים כי הכתיבה המצרית עדיין הייתה בשלב מאוד ראשוני בתקופה זו, ללא צירופים שמזהים משמעות, ולכן לא נכון להתייחס לסימן מן הכתב כמזהה ספציפי. משמע, ציור הפר יכל לסמל את המלך כבעל כוח, אך גם יכל לציין עיר או אזור, בעיקר אם התאפיינו בגידול פרים. בנוסף יכלה דמותו של הפר יכלה לציין גם הקשר לטקס העתיק של "לכידת שור הבר", שמאוחר יותר הפך לטקס המקושר לאל אפיס. כל אלו מערערים מאוד את הקביעה כי סימן הפר מייצג מלך נקודתי.

דרייר אינו פוסל את האפשרות שהסימן מציין גם שמות מקומות, אך טוען כי שמות מלכים הופיעו גם כחלק משמות מקומות בעלי שיוך מלכותי.

## הערות שוליים

קטגוריה:מצרים העתיקה
נקודת ההיפוך החורפית

[שמאל|ממוזער|300x300 פיקסלים| [יום|הארת כדור הארץ על ידי השמש ביום נקודת ההיפוך בדצמבר]]
**נקודת ההיפוך החורפית** או **נקודת ההיפוך של דצמבר** או **יום ההיפוך של חודש דצמבר** הוא אירוע אסטרונומי שבו חצי הכדור הצפוני נוטה בזווית המקסימלית הרחק מהשמש, מה שיוצר את היום הקצר ביותר בשנה והלילה הארוך ביותר בשנה. 

אירוע נקודת ההיפוך מתרחש לרוב ב-21 בדצמבר, אך עשוי להשתנות ביום קדימה או אחורה, על פי הלוח הגרגוריאני. שם נוסף ידוע עבור האירוע הוא **ההיפוך הדרומי.** בחצי הכדור הצפוני, יום ההיפוך של חודש דצמבר הוא יום נקודת ההיפוך החורפית, ואילו בחצי הכדור הדרומי הוא נקודת ההיפוך הקיצית. אירוע אסטרונומי זה מצוין במקומות שונים בכדור הארץ, בין היתר בסטונהנג' שם מתכנסים מאמינים של דת המתיימרת להזכיר את הדתות הפגניות שאנשיהן אכלסו את אזור סטונהנג' לפני אלפי שנים. לפי המסורת נבנה האתר העצום הזה כדי לציין את ימי ההיפוך.

## שעות חושך
ציר הסיבוב של כדור הארץ מוטה ביחס לתנועה של כדור הארץ סביב השמש. התוצאה של ההטיה בתנועת כדור הארץ ביחס לשמש היא תחלופת עונות השנה.

במחצית הראשונה של השנה, השמש נמצאת במיקום גבוה בשמים, ובמחצית השנייה של השנה השמש נמצאת במיקום נמוך יותר. ב־21 בדצמבר השמש נמצאת בנקודה הנמוכה ביותר בחצי הכדור הצפוני, לכן בחצי הכדור הצפוני זהו היום הקצר ביותר בשנה והלילה הארוך ביותר, כך ששעות החושך הן מקסימליות. בחצי הכדור הצפוני נהוג לציין יום זה כיום הראשון של החורף.

## שנת שמש
שנת השמש של חודש ההיפוך בדצמבר היא שנה טרופית המבוססת על נקודת ההיפוך החורפית. זהו משך הזמן שבסמוך לנקודת ההיפוך החורפית.

האורך של שנת ההיפוך בדצמבר היה יציב יחסית בשנים שבין 6000 לפני הספירה לשנת 2000, החל מ-49:30 (דקות: שניות) עד 50:00 כאשר הזמן עמד על 365 ימים וחמש שעות. החל משנת 2000 האורך הזה הולך ומתקצר. בשנת 4000 הזמן העודף יהיה 48:52 ובשנת 10000 הוא יהיה 46:45.

במהלך ההיסטוריה הוצעו שיטות שונות לחישוב השנה, חלקן היו מבוססות אסטרונומיה – בעיקר נקודות השוויון בסתיו ובאביב (בספטמבר ובמרץ), ונקודות ההיפוך בקיץ ובחורף (ביוני ובדצמבר). ימי ההיפוך קלים יותר לצפייה כאשר ניתן לראות מתי השמש נמצאת בנקודה הדרומית ביותר - בחצי הכדור הצפוני בחורף, או הצפונית ביותר - בחצי הכדור הדרומי בקיץ.

## אורך היום בסמוך לנקודת ההיפוך החורפית
בירושלים, היו ב-22 בדצמבר 2020 כ-10:04:28 שעות אור, מהזריחה ב-06:35 ועד לשקיעה ב-16:40.

הטבלאות הבאות מכילות מידע על אורך שעות האור ב 22 בדצמבר, בסמוך לנקודת ההיפוך החורפית בחצי הכדור הצפוני ונקודת ההיפוך הקיצית של חצי הכדור הדרומי (נקודת ההיפוך של דצמבר). המידע נלקח מהאתר של המכון המטאורולוגי הפיני ב-22 בדצמבר 2015, ומכמה אתרי אינטרנט אחרים.

## ראו גם
* נקודת היפוך
* נקודת ההיפוך הקיצית
* עונות השנה
* ארבע התקופות
* נקודת השוויון
*סאטורנליה

## קישורים חיצוניים

* יום היפוך החורף: היום הקצר בשנה, סוכנות החלל הישראלית, משרד המדע והטכנולוגיה
* 
* 

## הערות שוליים

קטגוריה:לוחות שנה
קטגוריה:זמן
קטגוריה:השמש
קטגוריה:עונות השנה
קטגוריה:מועדים בין-לאומיים
Matches

"**Matches**" (בעברית: "**[[גפרור]]ים**") הוא שיר שהוקלט על ידי הזמרת-יוצרת האמריקאית בריטני ספירס, ביחד עם להקת בנים האמריקאית בקסטריט בויז. השיר יצא לאור ב-18 בדצמבר 2020, כסינגל החמישי מתוך האלבום *[[Glory (אלבום של בריטני ספירס)#הוצאה מחודשת 2020|Glory]]*, על ידי חברת התקליטים תקליטי RCA.

## רקע והרכב
השיר הופק על ידי מייקל ווייז ואיאן קירקפטריק ונכתב על ידי אותם השנים, ביחד עם אסיה ווייטקר וג'סטין טרנטר. השיר מסמן את שיתוף הפעולה הראשון בין ספירס לבקסטריט בויז. עם זאת, שניהם השתתפו בגרסת כיסוי לשיר "What's Going On", שיצאה בשנת 2001, כחלק מקמפיין האמנים נגד מחלת איידס ברחבי העולם. השיר הוקלט בתחילת שנת 2017, אך ורק על ידי בקסטריט בויז לאלבום האולפן התשיעי שלהם *[[DNA (אלבום של בקסטריט בויז)|DNA]]*, אך לבסוף נגנז. עם זאת, ספירס שמעה את השיר, אהבה אותו ובחרה להקליט אותו מחדש, תוך שהחליטה שהבית שהוקלט על ידי בקסטריט בויז יישאר גם כן. אחד מחברי להקת הבנים, אלכסנדר מקלין, חשף כי היה אופטימי לגבי יציאתו של השיר ואמר שהוא רוצה לצלם לו וידאו קליפ "בסגנון הסגר".

השיר מכיל בתוכו סוגות מוזיקליות כמו דאנס, גליץ' ואלקטרופופ. מילותיו מתארות אהבה מסוכנת.

## הוצאה
בעקבות הקמפיין , שהושק על ידי מעריציה של ספירס ברשתות החברתיות במהלך מגפת הקורונה, חשפה הזמרת גרסת כיסוי חדשה לאלבום *[[Glory (אלבום של בריטני ספירס)|Glory]]*, ב-8 במאי 2020, כמעט ארבע שנים לאחר צאתה הרשמית. כעבור שלושה שבועות, הודיעה ספירס כי השיר "Mood Ring", ייכלל במהדורה המחודשת של האלבום. המהדורה המחודשת של האלבום *Glory*, יצאה לאור ב-4 בדצמבר 2020 והכילה את השיר "Mood Ring", רמיקסים ושני שירים חדשים: "Swimming in the Stars" ו-"Matches". ב-11 בדצמבר, המהדורה המחודשת הועלתה לשירותי הסטרימינג והורדה דיגיטלית. באותו היום, הועלה האודיו הרשמי של לערוץ היוטיוב של ספירס.

ב-18 בדצמבר 2020, יצא השיר כסינגל באיטליה והף לסינגל החמישי מהאלבום.

## הצלחה מסחרית
"Matches" לא זכה להצלחה מסחרית רבה בעקבות חוסר קידום, אך בסופו של דבר הופיע לראשונה במקום השביעי ו-11 במצעד השירים הדיגיטליים של בילבורד בקנדה וארצות הברית. באירופה, הגיע השיר למקום ה-22 במצעד השירים הדיגיטליים בגרמניה ובמצעד הסינגלים של הונגריה ולמקום 48 במצעד השירים הדיגיטליים בבריטניה. כמו כן, השיר הגיע למקום ה-40 במצעד הסינגלים של ניו זילנד. עם זאת, השיר הצליח להגיע בשיאו למקום העשירי במצעד ה-RIM של מלזיה במהלך השבוע הרביעי שלו במצעד, ונהפך לשיר השני של ספירס שהגיע לעשירייה הפותחת במדינה במהלך שנת 2021, לאחר צאת השיר "Swimming in the Stars", שהגיע למקום השלישי.

## קרדיטים וצוות
כל הקרדיטים שלהלן לקוחים מטיידל.
* בריטני ספירס – קולות, הקלטה קולית
* בקסטריט בויז – קולות, הקלטה קולית
* איאן קירקפטריק – פזמונאי, מפיק מוזיקלי
* מייקל ווייז – פזמונאי, מפיק מוזיקלי
* ג'סטין טרנטר – פזמונאי
* אסיה ווייטאקר – פזמונאית
* ג׳וש גדווין – מיקסינג
* דייוויד קוץ' – מאסטרינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2020
קטגוריה:שירי בריטני ספירס
קטגוריה:שירי בקסטריט בויז
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:סינגלים בהוצאת RCA רקורדס
קרחון רד איגל

**קרחון רד איגל** (באנגלית: **Red Eagle Glacier**) הוא קרחון הממוקם בשטח הפארק הלאומי גליישר, במדינת מונטנה, שבארצות הברית.

הקרחון הוא קרחון תלוי.

קרחון רד איגל ממוקם דרומית-מזרחית מהר לוגן ומקרחון לוגן.

הקרחון ממוקם בסמוך ממזרח לקו פרשת המים של אמריקה.

נכון לשנת 2005 שטחו של הקרחון היה 0.1 קילומטרים רבועים.

גובהו של הקרחון 2,169 מטרים מעל פני הים.

## היסטוריה
### נסיגת הקרחון

עקב התחממות כדור הארץ קרחון לוגן מצוי בנסיגה. 

ב-40 השנים שלאחר מכן צומצם שטח הקרחון ב-53%.

## לקריאה נוספת

• C. W. Guthrie, **[https://books.google.co.il/books?id=7PgTzsVxF-kC&pg=PA4&lpg=PA4&dq=%22Red+Eagle+Glacier%22+MOntana&source=bl&ots=11IKfWb1At&sig=ACfU3U2UDoOzifKytJ0hKEHbdjfgZ2cL4g&hl=en&sa=X&ved=2ahUKEwiC6frn8N_tAhVRTxUIHelFBqw4PBDoATAGegQICBAC#v=onepage&q=%22Red%20Eagle%20Glacier%22%20MOntana&f=false Going to the Sun Road: Glacier National Park's Highway Through the Sky]**

• National Parks Service, **[https://books.google.co.il/books?id=CelWn-On60QC&pg=PA6&lpg=PA6&dq=%22Red+Eagle+Glacier%22+MOntana&source=bl&ots=cd8SFOofxa&sig=ACfU3U3B0LU1pR8aM7UbVpwurSk73K9z1w&hl=en&sa=X&ved=2ahUKEwiB3LTV8N_tAhUTURUIHfX7C5I4KBDoATAJegQIChAC#v=onepage&q=%22Red%20Eagle%20Glacier%22%20MOntana&f=false Glacier National Park, Montana: American Section, Waterton-Glacier]**, P 6

• Marius Robinson Campbell, **[https://books.google.co.il/books?id=8cROAQAAMAAJ&pg=PA20&lpg=PA20&dq=%22Red+Eagle+Glacier%22+MOntana&source=bl&ots=tLxJfDP9GK&sig=ACfU3U0bg0jkhxTLxi180uiqDXjCQ4ARAA&hl=en&sa=X&ved=2ahUKEwiB3LTV8N_tAhUTURUIHfX7C5I4KBDoATAGegQIBxAC#v=onepage&q=%22Red%20Eagle%20Glacier%22%20MOntana&f=false The Glacier National Park: A Popular Guide to Its Geology and Scenery]**, P 20

• Daniel Fagre, Ph.D, **[https://www.worldparkscongress.org/sites/wpc/files/sessrep/297_4-Fagre_Mountain%20Parks%2015%20Nov.pdf High Elevation Climate Change Impacts in Mountain Parks: Vulnerabilities and Responses]**, P 20

•  United States Geographic Board, **[https://books.google.co.il/books?id=cV1wnLcPmmQC&pg=RA14-PA14&lpg=RA14-PA14&dq=%22Red+Eagle+Glacier%22+MOntana&source=bl&ots=Rufvt77zS2&sig=ACfU3U2K25inU_qJU2RSBoZI2KpjUyFS2w&hl=en&sa=X&ved=2ahUKEwiB3LTV8N_tAhUTURUIHfX7C5I4KBDoATAHegQICBAC#v=onepage&q=%22Red%20Eagle%20Glacier%22%20MOntana&f=false Decisions of the United States Geographic Board]**

## קישורים חיצוניים

* קרחון רד איגל באתר הסקר הגאולוגי של ארצות הברית
* תצלומי קרחון רד איגל באתר קטלוג ScienceBase של הסקר הגאולוגי של ארצות הברית
* תצלומי קרחון רד איגל באתר ספריית הקונגרס
* מפה טופוגרפית של אזור קרחון רד איגל
* מפה טופוגרפית של אזור הקרחון
* מפת אזור קרחון רד איגל
* תרשים הנוף הנשקף מקרחון רד איגל באתר peakvisor
** מפה טופוגרפית תלת־ממדית של אזור קרחון רד איגל
* מפת הפארק הלאומי גליישר באתר הפארקים הלאומיים של ארצות הברית

## הערות שוליים

רד איגל
על סף האלמוות

**על סף האלמוות** (ברוסית: **На пороге бессмертия**) הוא סרט קולנוע מסוגת הרפתקאות ופנטזיה, המהווה קופרודוקציה רוסית-הודית.

הסרט מהווה סרט המשך לסרט סוד חותם הדרקון. את הסרט ביים אולג סטפצ'נקו ומככבים בו אנסמבל שחקנים כג'ייסון פלמינג ואנה צ'ורינה. הסרט מומן על ידי קרן הקולנוע הרוסי הממשלתית, תקציב הסרט עמד על 2 מיליארד רובל (26.78 מיליון דולר).

הסרט תוכנן כבר בשלבי ההפקה המוקדמים של הסרט הקודם ותוכנן לצאת לאקרנים בשנת 2022. את התסריט כתבו אולג סטפצ'נקו, רומן קרטושין ואלכסיי פטרוחין. בשנת 2016 פורסם שהשחקן שאה-רוח' ח'אן מבוליווד יגלם תפקיד משני בסרט. אף על פי שבאוגוסט 2019 נודע שחברת Russian Film Group נקלעה לקשיים פיננסיים בעקבות הכישלון הקופתי של הסרט הקודם, באוקטובר 2020 כבר פורסם הקדימון הרשמי הראשון של הסרט.
## עלילה
עלילת הסרט מבוססת על אגדות הודיות ורוסיות על המתים-חיים. לאחר הרפתקאותיו בסין בימי שושלת צ'ינג, הנוסע, הקרטוגרף והממציא המפורסם ג'ונתן גרין מגיע עם אהובתו מיס דאדלי, מלווה במלחים רוסים, לחופי הודו. הם מצפים לעלות על ספינה אנגלית של חברת הודו המזרחית הבריטית ללונדון. אבל בתת-היבשת ההודית, גרין מקבל הזמנה מסתורית לפגישה עם אישה מסתורית ועשירה מאוד בשם ואיבהאווה סינג, הפגישה עמה תביא את ג'ונתן למבחנים חדשים, הרפתקאות ועימותים עם צבא זומבים. כדי לפענח את האגדה העתיקה, ג'ונתן גרין יצטרך להתגבר על מכשולים רבים, להציל את אהובתו מאפלת המבוכים של הודו העתיקה, להתמודד עם עולם החי הפראי ולהילחם בכוחות המיסטיים של מפלצת ערמומית, כשהכל קורה על רקע נופים קסומים ואדריכלות צבעונית של מדינה מסתורית.

## צוות השחקנים

## הפקה
תקציב הסרט הועמד על 40 מיליון דולר, שחלקם הגיעו מתקציב קרן הקולנוע הרוסי הממשלתית. צילומי החלק הראשון של הסרט נערכו במהלך שנת 2019 בהודו וברוסיה. צילומי השלמה שתוכננו בהודו לשנת 2020 לא התאפשרו עקב פרוץ מגפת הקורונה בהודו. באוקטובר 2020 פורסם הטיזר טריילר הראשון לסרט, על רקע תביעה של קרן הקולנוע הרוסי נגד מפיקי הסרט, על כך שהם קיבלו תקציב ממשלתי להפקה בסך 91 מיליון רובל רוסי ולא בוצעו התחייבויות כספיות כלפי המדינה וכי למרות העברת הכספים, לא הושלמה הפקת הסרט. עם זאת, לדברי מפיק הסרט, אלכסיי פטרוחין, ההפקה הוקפאה בעקבות מגפת הקורונה בהודו.
## קישורים חיצוניים

* על סף האלמוות, באתר אולפני RFG
* "על סף האלמוות", בפורטל kinopoisk.ru
* "על סף האלמוות", באתר kinobusiness.com
* "על סף האלמוות", באתר filmpro.ru
* קדימון הסרט, באתר יוטיוב

## הערות שוליים

קטגוריה:סרטי המשך רוסיים
קטגוריה:סרטים ברוסית
קטגוריה:סרטים באנגלית
קטגוריה:סרטים רוסיים
קטגוריה:סרטים הודיים
קטגוריה:סרטי הרפתקאות רוסיים
קטגוריה:סרטי אימה רוסיים
קטגוריה:סרטי פעולה
קטגוריה:סרטי אמנויות לחימה
קטגוריה:סרטי פנטזיה רוסיים
קטגוריה:סרטים שיציאתם נדחתה בעקבות מגפת הקורונה
קרחון אקוסטה

**קרחון אקוסטה** (באנגלית: **Acosta Glacier**) הוא קרחון הממוקם על האי ת'רסטון, הסמוך לקצה הצפון-מערבי של ארץ אלזוורת', שבאנטארקטיקה.

אורכו של הקרחון 3 קילומטרים.

הקרחון זורם לכיוון צפון, בסמוך ממזרח לנקודת דייר.

## היסטוריה
### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם אלכס ו. אקוסטה (Alex V. Acosta), עובד הסקר הגאולוגי של ארצות הברית, בעיר פלאגסטאף, במדינת אריזונה שבארצות ברית; אקוסטה היה מומחה למחשבים וגרפיקה והיה חלק מהצוות של הסקר הגאולוגי, שהכין מפות מתמונות הלוויין ברזולוציה גבוהה, ומתמונות לווין לנדסאט, של אזור חוף סיפל, בשנות ה-90.

## קישורים חיצוניים
* קרחון אקוסטה באתר הסקר הגאולוגי של ארצות הברית
* קרחון אקוסטה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון אקוסטה

## הערות שוליים

אקוסטה
רכס קלייר

**רכס קלייר** (באנגלית: **Clare Range**) הוא רכס הרים באזור חוף סקוט של ארץ ויקטוריה, שבאנטארקטיקה.

הרכס משתרע לכיוון מערב - דרום-מערב, החל ממצוק ספרם ועד רכס וילט.

הרכס משתרע מצידו הדרומי של קרחון מקאיי.

גובהו של הרכס 1,456 מטרים מעל פני הים.

## היסטוריה
### גילוי ומיפוי הרכס

הרכס הוקף באוקטובר - דצמבר 1957 על ידי משלחת הסקר הצפונית הניו זילנדית (New Zealand Northern Survey Party) של המשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958.

### מקור השם

של הרכס ניתן לו על ידי משלחת הסקר הניו זילנדית.

הרכס נקרא על שם קלייר קולג', באוניברסיטת קיימברידג', שבאנגליה, וזאת בדומה לאתרים נוספים באזור הנקראים על שם קולג'ים בקיימברידג'.

## קישורים חיצוניים
* רכס קלייר באתר הסקר הגאולוגי של ארצות הברית
* רכס קלייר באתר הגאזט האנטארקטי של ממשלת ניו זילנד
* רכס קלייר באתר הגאזט האנטארקטי המשווה SCAR של ממשלת אוסטרליה
* מפת אזור רכס קלייר
* מחשבון מרחקים - המרחק מרכס קלייר לאתרים סמוכים
* נתוני זריחת/שקיעת שמש/ירח עדכניים עבור רכס קלייר
* מזג אוויר נוכחי מעודכן עבור רכס קלייר
** תחזית מזג אוויר עדכנית ארוכת טווח עבור רכס קלייר
** נתוני מזג אוויר סטטיסטיים עבור רכס קלייר
** נתוני מזג אוויר היסטוריים עבור רכס קלייר

## הערות שוליים

קלייר
קלייר
מקסוול לורד

**מקסוול לורד** (באנגלית: **Maxwell Lord**) הוא דמות בדיונית של נבל-על המופיעה בחוברות הקומיקס של חברת DC קומיקס. דמותו הופיעה לראשונה בחוברת *Justice League #1* ממאי 1987, ונוצרה על ידי קית' גיפן, ג'ון מארק דמתיאס וקווין מגווייר. מקסוול לורד מתואר כאיש עסקים כוחני ומרושע, והוא ממלא תפקיד מרכזי בהקמתה של ליגת הצדק בע"מ.

מקסוול לורד הרביעי הוא בנו של מקסוול לורד השלישי, איש עסקים מצליח וראש קונסורציום "צ'ימטק". מקסוול השלישי תמיד שאף לעשות את הדבר הנכון כדי להוות דוגמה טובה לבנו. כשמקסוול הרביעי היה בן 16, הוא מצא את אביו מת מהתאבדות. התברר שאביו גילה שחברתו מפתחת גורם מסרטן ולא יכול היה לחיות עם האשמה והבושה עקב כך. אמו של לורד שוכנעה בידי אביו לעסוק במשלח יד דומה, והיא שידלה גיבורים על-אנושיים לעזור ללורד. אי לכך, הוא הצית את הרעיון להביא את ליגת הצדק - אשר נותרה מפוזרת וללא מנהיגות בעקבות אירועי המשבר בעולמות האינסופיים - תחת שליטתו המלאה והבלעדית. במקור, לורד פעל מאחורי הקלעים כדי להקים מחדש את ליגת הצדק ולבסס אותה כאשר היה נתון לשליטתו של מחשב מרושע שנוצר בידי מטרון מהאלים החדשים. המחשב רצה שלורד יקים ארגון שוחר שלום ברחבי העולם כחלק מתוכניתו ההגמונית לשלוט בעולם.

## קישורים חיצוניים
* 
* דף הדמות, בפרויקט פאנדום של DC קומיקס

## הערות שוליים

קטגוריה:סופרמן: דמויות
קטגוריה:נבלי-על ב-DC קומיקס
קטגוריה:וונדר וומן
הבחירות הכלליות בגרמניה 2005

**הבחירות הכלליות בגרמניה** הן הבחירות לבונדסטאג שנערכו ב-18 בספטמבר 2005. בבחירות ניצחה אנגלה מרקל מהמפלגה הנוצרית-דמוקרטית הגרמנית את הקנצלר המכהן גרהרד שרדר מהמפלגה הסוציאל-דמוקרטית.

כתוצאה מבחירות הייתה אפשרות להקמת ממשל חדש במסגרת קואליציית ג'מייקה, אפשרות זו לא מומשה.

## מועמדים ראשיים

## תוצאות
### תוצאות לפי מדינה

## קישורים חיצוניים

קטגוריה:2005 בפוליטיקה
2005
קטגוריה:2005 בגרמניה
קטגוריה:גרהרד שרדר
הולנד לופ

**ארנב מסוג הולנד לופ** (באנגלית: **Holland Lop**) הוא זן של ארנב בית שמקורו בהולנד. במשקל 0.90–1.8 ק"ג, ארנב הולנד לופ הוא אחד מגזעי הארנב הקטנים ביותר, והקטן ביותר בעל אוזניים שמוטות. בגלל מקורם, לעיתים מבלבלים בין ארנב ננסי הולנדי והולנד לופ אך לארנב הננסי ההולנדי ישנן אוזניים קצרות ועומדות בעוד שלהולנד לופ יש אוזניים שמוטות.

בתחילת שנות ה-40 החל ההולנדי אדריאן דה קוק לנסות להרביע ארנבים במטרה לקבל ארנב קטן בעל אוזניים שמוטות. למטרת הגידול נלקחו ארנבי פרנץ לופ (לופ צרפתי ששוקל בין שבעה ל-15 קילו), וארנבי אנגליש לופ, והורבעו עם ארנבים הולנדיים ננסיים קטנים, שחלקם אף סבלו מגן הגמדות. הניסיון הראשון כשל כשהנקבה, ארנבת ננסית הולנדית, מתה ביחד עם הצאצאים. אך לאחר מספר שנים בשנת 1951 אדריאן ניסה שנית, עם נקבת פרנץ לופ, וכך התחיל זן ההולנד לופ להתקיים (כשלאחר מכן התווסף האיגנליש לופ בתהליך יצירת הגזע).

בשנים הבאות ההולנד לופ הופצו ברחבי אירופה והפכו לזן פופולרי, הרשויות זיהו זן זה כזן נפרד בשנת 1964 ובהמשך גם בארצות הברית ב-1979.

ארנבי ההולנד לופ הורבעו בצורה שתשתפר את גן הארנבים ולא מוכוונת מטרה כמו להקטין אותו, ועל כן ארנבי ההולנד לופ חברתיים יותר מחלק מהזנים האחרים שהתעקשו על הקטנת גודל הארנב, ולא בחרו בארנבים החברותיים יותר.

מכיוון שזן ההולנד לופ הוא זן יחסית ותיק של ארנבים מבויתים, אין לו בעיות רפואיות ייחודיות, אך הוא עדיין פגיע למחלות וטפילים שונים כמו שאר הארנבים.

ארנבי הולנד לופ כגזע נחשבים לארנבים רגועים מאוד. כתוצאה מכך, הבעלים יכולים לצפות להקדיש זמן למשחק ולהירגע עם הארנב שלהם. בנוסף לאימון, הולנד לופ דורש גם צעצועים ללעוס. זה לא רק חשוב להעסקתם, אלא גם להימנעות מדילמות פוטנציאליות. אם יוזנח, הוא עלול לגרום להרס ברחבי הבית כפי שדווח על ידי בעלים מסוימים.

אף על פי שהולנד לופ נחשב לגזע ידידותי, הנקבות נוטות לחוות שלב של ביישנות, בעיקר בתקופת הייחום, בעוד הזכרים נוטים להיות בלאגניסטיים יותר.

הולנד לופ אוכל סוגים שונים של אוכל לארנבים כגון חציר, כופתיות, ירקות ופירות, אך חציר הוא מזונו העיקרי.

אורך החיים הממוצע של ארנב הולנד הוא שבע עד עשר שנים.

## קישורים חיצוניים

## הערות שוליים

קטגוריה:גזעי ארנבים
נוביצ'וק

**נוביצ'וק** (ברוסית: Новичо́к, "מצטרף חדש", "טירון", "מתחיל") הוא קבוצה של גזי עצבים, חלקם נשק כימי בינארי שפותחו על ידי מכון מחקר כימי ממשלתי הידוע בראשי התיבות GosNIIOKhT בברית המועצות וברוסיה בשנים 1971 ו-1993. חלק מהחברים במשפחת חומרים זו נמצאים במצב צבירה של מוצק או של נוזל כשהם נשמרים בתנאים סטנדרטיים של טמפרטורה ולחץ.

מדענים רוסים שפיתחו את גזי העצבים הללו טוענים שהם מהקטלניים ביותר שנוצרו אי פעם, עם כמה גרסאות שאולי חזקות פי חמישה עד שמונה מתרכובת VX ואחרות חזקות פי עשרה מסומאן. נוסף לרוסיה, ידוע כי הנוביצ'וק מיוצר על ידי מדענים "בכמה מדינות חברות נאט"ו ובאיראן."

במאה ה-21 הגיע הנוביצ'וק לידיעת הציבור לאחר ששימש להרעלת מתנגדי ממשלת רוסיה, כולל סרגיי סקריפאל ובתו ושני אישים אחרים בבריטניה (2018) ובעת הרעלתו של אלכסיי נבאלני (2020), במקרה בו הושם הנוביצ'וק בתחתוניו.

בנובמבר 2019, הארגון למניעת נשק כימי (OPCW), שהוא הגוף המבצע של אמנת הנשק הכימי (CWC), הוסיף את נוביצ'וק ל"רשימת החומרים המבוקרים" של האמנה, במה שהיא אחד השינויים הראשונים המשמעותיים באמנה מאז שהוסכם עליה בשנות התשעים, זאת "בתגובה להרעלות 2018 בבריטניה."

## קישורים חיצוניים


* 
* 
* 
* 
* 
* 
* 


## הערות שוליים

קטגוריה:ברית המועצות: המצאות
קטגוריה:ברית המועצות: מדע וטכנולוגיה
קטגוריה:מעכבי אצטילכולין אסטראז
קטגוריה:נשק כימי
קלאוס ברגן

**קלאוס פרידריך ברגן** (בגרמנית: **Claus Friedrich Bergen**; 18 באפריל 1885 – 4 באוקטובר 1964) היה מאייר וצייר גרמני, שנודע בעיקר בזכות תיאוריו של לוחמת חיל הים במלחמת העולם הראשונה. היה חבר המפלגה הנאצית.
## ביוגרפיה

### ראשית החיים וקריירה
ברגן נולד ב־18 באפריל 1885 בשטוטגרט, גרמניה, בנו הראשון של פריץ ברגן, צייר ומאייר פופולרי של התקופה הקיסרית. הוא גדל במינכן, בה החל משנת 1904, ללמוד בבית הספר לציור של מוריץ וינהולד ובאקדמיה המלכותית לאמנות, ולמד אצל קרל פון מאר.

החל משנת 1907 יצר ברגן יותר מ -450 איורים לסיפורי ההרפתקאות הפופולריים של קארל מיי. המודפסים והודפסו מחדש כל הזמן בספרים ובכתבי עת, ותיאוריו של ברגן את המערב הפרוע, אידיאנים, ומקומות אקזוטיים אחרים, נקשרו בסיפורים של מאי. בשנת 1910 הוצגו איוריו ב- Wereldtentoonstelling בבריסל.

הוא נסע הרבה, ביקר בנורווגיה, אנגליה, הים התיכון ואמריקה תוך כדי התפתחות והרחבת הכשרתו. הוא פיתח התמחות של ציור נושאים ימיים, כמו גם סצנות דייג ונופי חוף. סדרת ציורים של כפר הדייגים משכה תשומת לב מיוחדת.

### ציור בזמן המלחמה
בשנת 1914 מונה ברגן לצייר ימי לקייזר וילהלם השני. לאחר קרב יוטלנד בשנת 1916 היה ביקוש עצום לתיאורי הפעולה, הן מצד הציבור והן מקברניטי האוניות שהשתתפו. כדי לספק את זה, אדמירל שייר, מפקד צי הים הגדול, לקח את הצי לים הבלטי עם ברגן על ספינת הדגל שלו ועבר שיחזור של הקרב עם ירי סרק של התותחים. בשנות השלושים של המאה העשרים רבים מהציורים הללו נכללו באנדרטת חיל הים בקייל, ובהמשך הוצבו במוזיאון בהמבורג, גרמניה.

ביוני וביולי 1917 נקט ברגן בצעד חסר התקדים והצטרף לצוות הצוללת U-53, בפיקוד הנס רוז, לסיור קרבי באוקיינוס האטלנטי. סדרת הציורים שהתקבלה נחשבת לרוב בין יצירותיו המשובחות ביותר.

בתקופה שבין המלחמות צייר נופים ימיים רבים בהזמנה רשמית, ואילו ידידותו עם מפקדים כמו אריך רידר וקרל דניץ הובילה להמשך העבודה עבור הצי הגרמני.

אחיו של ברגן, אוטו, היה טייס במלחמה הגדולה, והשניים היו חברי ילדות של ארנסט אודט, מבכירי טייסי הקרב בגרמניה. קשרים אלה עזרו לברגן לצייר סצנות תעופה רבות ועבודות עבור תעשיית התעופה בגרמניה.

קלאוס ברגן הצטרף למפלגה הנאצית בשנת 1922. במהלך מלחמת העולם השנייה הוא הועמד ל"רשימת מחונני האל" של הנאצים, שהעניקה לו מעמד מוגן כנכס תרבותי, ובכך פטרה אותו משירות צבאי. כמה מיצירותיו הופיעו בתערוכות האמנות הגרמנית הגדולה בחסות הנאצים, שהתקיימו מדי שנה בבית האמנות הגרמנית בין השנים 1937–1944. ציורו נגד אנגליה (1940) נרכש על ידי אדולף היטלר תמורת 12,000 מארק ויצירות אחרות נרכשו על ידי בכירים נאציים אחרים; עם זאת, אף אחת מעבודות של ברגן אינו מציג נושאים אנטישמיים או פרו-אריים מוגזמים. בסוף המלחמה הוא לא הועמד לדין בגין העבודות הנאציות שלו.

### חיים מאוחרים יותר
לאחר מלחמת העולם השנייה ברגן המשיך בציור, עם דגש רב יותר על התעניינותו לאורך הקריירה בציורים קטנים יותר של נופים וספינות מפרש היסטוריות.

בשנת 1963 העביר את ציורו "האטלנטי" לנשיא קנדי (המוצג כיום בספריית קנדי בבוסטון) ותרם ציור של ספינת הדגל של אדמירל נלסון HMS Victory לאדמירליות הבריטית. בשנה שלאחר מכן, ציוריו איירו את החלק הימי בסדרת המגזין "לייף" על מלחמת העולם הראשונה.

בסוף שנות ה -70 נעשה שימוש בציור דרמטי של ברגן על קופסת משחק הלוח הפופולרי ביסמרק.

הוא המשיך לצייר עד מותו ב־4 באוקטובר 1964 בלנגגריס שבבוואריה.

## גלריה

## קישורים חיצוניים

## הערות שוליים

קטגוריה:ציירים גרמנים
קטגוריה:ציירים נאצים
קטגוריה:ילידי 1885
קטגוריה:גרמנים שנפטרו ב-1964
ישראל בן יוסף

**ישראל (איסרל) בן יוסף** (מכונה גם **רבי איסרל לאזרש** בסביבות 1500–1568) היה סוחר-משי יהודי עשיר, בנקאי, ותלמיד חכם.

## קורות חיים
מוצאו היה ברגנסבורג שבגרמניה, בשנת 1519, ולאחר גירוש היהודים מהעיר התיישב בקרקוב. הוא היה נכדו של משה אורבך. נישא להאשה מלכה. ואביו של רבי משה איסרליש.

שנת 1552 הייתה תקופה קשה עבור משפחתו של ישראל: אמו, אשתו וכלתו (אשתו הראשונה של רמ"א) מתו במגפה שפגעה בקרקוב באותה השנה. לזכרם ייסד בית כנסת הרמ"א בקז'ימייז', כיום מחוז בקרקוב, שנבנה בשנת 1553 על אדמות שבבעלות ישראל בן יוסף.

על פי האנציקלופדיה היהודית, ניתן להסיק מהתארים אשר כתב עליו בנו בהקדמתו לספרו "מחיר יין" שהוא היה ראש הקהילה.

## בית כנסת הרמ"א

על פי אחת המסורות הפופולריות, ישראל יסד את בית הכנסת לכבוד בנו משה, שכבר היה מפורסם בצעירותו בלמדנותו. אולם מהכיתוב העברי של הלוח משמע כי בית הכנסת נבנה לזכרה של אשת ישראל, מלכה (נפטרה ב-1552).

## הלכות משמו
בנו הרמ"א מביא הלכה ששמע מאביו "ושמעתי מאבא מורי ש"ן ששמע ממהר"ר אברהם מינץ דאסור ליתן יין אדום לתוך יין לבן בשבת משום צובע".

## אגדה

רבי ישראל הקפיד לא לעסוק בעסקיו בערב שבת אחרי חצות היום. על פי האגדה, בזכות זה הוענק לו משמיים להוליד בן קדוש כזה.

## בניו
* בנו - ר' משה ר' משה איסרלש (הרמ"א).
* בנו - ר' יצחק.
* בתו - מרת מרים בילה.

## לקריאה נוספת
* אשר זיו, **רבינו משה איסרליש**, ישיבה אוניברסיטה, ניו-יורק תשל"ב, עמ' ט–יד, בהמשך הספר יצא על ידי מוסד הרב קוק.

## קישורים חיצוניים
* 

## הערות שוליים

קטגוריה:יהודים גליציאנים
קטגוריה:אנשי עסקים יהודים פולנים
קטגוריה:בנקאים יהודים פולנים
קטגוריה:סוחרים
קטגוריה:יהודים הקבורים בבית הקברות היהודי העתיק בקרקוב
קטגוריה:קרקוב: אישים
קטגוריה:יהודי אשכנז במאה ה-16
קטגוריה:נפטרים ב-1568
קטגוריה:יהודי פולין במאה ה-16
ג'ון שמיאקין

**ג'ון אלכסנדרוביץ' שמיאקין** (ברוסית: **Джон Алекса́ндрович Шемя́кин**; נולד ב-18 באוקטובר 1969, מוהילב, בלארוס הסובייטית) הוא סופר והיסטוריון רוסי.

## ביוגרפיה
נולד באוקטובר 1969 לג'ון פרנסיס דאגלס מקגיליאנד, סקוטי. אמו, לודמילה שמיאקינה. לאחר שסיים את לימודיו במחלקה להיסטוריה של אוניברסיטת קויבישב (סמרה) בשנת 1991, לימד במחלקה להיסטוריה כללית במשך מספר שנים. בשנת 1997 הוא עמד בראש מחלקת יחסי הציבור של עיריית סמרה. בשנת 1998 מונה לסגן ראש הסגל של ראש עיריית סמרה.

מאז 2002 הוא יזם. פרסם כמה ספרים בהוצאת הספרים "AST". בשנת 2017 הוא היה היועץ הראשי לסרט העלילתי שביימה א. סמירנובה "סיפורה של משימה".

הוא נשוי ואב לחמישה ילדים.

## לקריאה נוספת
* Шемякин Д.А. Дикий барин. — М.: АСТ, 2016. — 320 с. — .
* Шемякин Д.А. Дикий барин в диком поле. — М.: АСТ, 2016. — 320 с. — .
* Шемякин Д.А. Дикая история дикого барина. — М.: АСТ, 2017. — 352 с. — .
* Шемякин Д.А. Дикий барин в домашних условиях. -М.: АСТ, 2018—320 с. 

## קישורים חיצוניים

* ג'ון שמיאקין, ריאיון, 17 באוקטובר 2011
* ג'ון שמיאקין. 20 באפריל 2014
* שמיאקין: נאום באוניברסיטת טרטו
* שמיאקין בראיון לתחנת הרדיו מאיאק, על העבודה על הסרט העלילתי "סיפורה של משימה"

קטגוריה:אנשי עסקים רוסים
קטגוריה:אספנים רוסים
קטגוריה:סופרים רוסים
קטגוריה:בלוגרים רוסים
קטגוריה:מחוז מוהילב
קטגוריה:רוסים שנולדו ב-1969